
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1972 

13 Αυγούστου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κατανομή προσωπικού στο Υπουργείο Παιδείας και 

Θρησκευμάτων για το έτος 2013. 1 

Οριστική παύση αναλογικών τηλεοπτικών εκπομπών 
από το κέντρο εκπομπής Πεταλίδι Μεσσηνίας... 2 
Εγκατάσταση στην Ελλάδα γραφείου ή Υποκαταστήμα¬ 
τος της εταιρείας «ΜΕΘ Βυΐ_ΚΕΒ3 3ΗΙΡΜΑΝΑ0ΕΜΕΝΤ 
ΙΝΘ.» που εδρεύει στη Λιβερία. 3 


ΑΠΟΦΑΣΕΙ Σ 

Αριθμ. ΔΙΠΠ/Φ.ΕΠ.1/262/16147 (1) 

Κατανομή προσωπικού στο Υπουργείο 
Παιδείας και Θρησκευμάτων για το έτος 2013 

Ο ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 


1. Τις διατάξεις του άρθρου 10 παρ. 2 και 3 και του 
άρθρου 11 παρ. 5 εδάφιο δεύτερο του Ν. 3833/2010 «Προ¬ 
στασία της εθνικής οικονομίας - Επείγοντα μέτρα για 
την αντιμετώπιση της δημοσιονομική κρίσης» (ΦΕΚ 40/ 
τ.Α'/15.3.2010), όπως αναριθμήθηκε με τις διατάξεις του 
άρθρου 3 της παρ. 4 περ. γ του Ν. 3899/2010 «Επείγοντα 
μέτρα εφαρμογής του προγράμματος στήριξης της ελ¬ 
ληνικής οικονομίας» (ΦΕΚ 212/τ.Α'/17.12.2010), όπως ισχύει. 

2. Την υπ’ αριθμ. ΔΙΠΠ/Φ.ΕΠ1/71/οικ.4573/1.3.2011 (ΦΕΚ 
323/τ.Β7ΐ·3.2011) κοινή απόφαση των Υπουργών Εσωτε¬ 
ρικών, Αποκέντρωσης και Ηλεκτρονικής Διακυβέρνησης 
και Οικονομικών για τον καθορισμό των προτεραιοτή¬ 
των και των κριτηρίων κατανομής προσωπικού, 

3. Την ανάγκη ορθολογικής κατανομής και αξιοποίη¬ 
σης του μονίμου και με σχέση εργασίας ιδιωτικού δικαί¬ 
ου αορίστου χρόνου προσωπικού και των λειτουργών 
του Δημοσίου που διορίζεται ή προσλαμβάνεται στους 
φορείς της παρ. 1 του άρθρου 1 του Ν. 3812/2009. 

4. Τα υπ’ αριθμ. Φ.122.1/697/75693/Β2/4.6.2013 και Φ11/ 
84197/Ε5/20.6.2013 έγγραφα του Υπουργείου Παιδείας 
και Θρησκευμάτων Πολιτισμού και Αθλητισμού. 

5. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

Την κατανομή προσωπικού στο Υπουργείο Παιδείας 
και Θρησκευμάτων ως εξής: 


- Τετρακόσιοι δύο (402) Καθηγητές / Μέλη ΔΕΠ για 
τα Πανεπιστήμια της Χώρας και 

- Πενήντα τρία (53) Μέλη Εκπαιδευτικού Προσωπικού 
για τα Τ.Ε.Ι. και την Α.Σ.ΠΑΙ.Τ.Ε.. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 2013 

Ο ΥΠΟΥΡΓΟΣ 

ΚΥΡΙΑΚΟΣ ΜΗΤΣΟΤΑΚΗΣ 
-♦- 

Αριθμ. 39527/1311 Φ 111Α (2) 

Οριστική παύση αναλογικών τηλεοπτικών εκπομπών 
από το κέντρο εκπομπής Πεταλίδι Μεσσηνίας. 

Ο ΥΦΥΠΟΥΡΓΟΣ ΣΤΟΝ ΠΡΩΘΥΠΟΥΡΓΟ - 
Ο ΥΦΥΠΟΥΡΓΟΣ ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

Α. Τις διατάξεις: 

1. Του άρθρου 14 παρ. 8 του Ν. 3592/2007 «Συγκέντρω¬ 
ση και αδειοδότηση Επιχειρήσεων Μέσων Ενημέρωσης 
και άλλες διατάξεις» (161 τ.Α'), όπως τροποποιήθηκε με 
το άρθρο 37 του Ν. 4053/2012 (44 τ.Α') «Ρύθμιση λειτουρ¬ 
γίας της ταχυδρομικής αγοράς, θεμάτων ηλεκτρονικών 
επικοινωνιών και άλλες διατάξεις». 

2. Του Ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις» 
(112 τ.Α'), όπως ισχύει. 

3. Της υπ’ αριθμ. 21161/12.8.2008 κοινής απόφασης των 
Υπουργών Μεταφορών και Επικοινωνιών και Επικράτει¬ 
ας «Διαμόρφωση Χάρτη Συχνοτήτων για τη μετάβαση 
στην επίγεια ψηφιακή τηλεοπτική ευρυεκπομπή» (1680 
τ.Β'), όπως ισχύει. 

4. Του Π.Δ. 118/25.6.2013 «Τροποποίηση του Π.Δ. 85/2012 
(141 τ.Α') -Ίδρυση Υπουργείου Υποδομών, Μεταφορών και 
Δικτύων και Υπουργείου Πολιτισμού και Αθλητισμού και 
μετονομασία των Υπουργείων Ανάπτυξης, Ανταγωνιστι¬ 
κότητας, Υποδομών, Μεταφορών και Δικτύων και Παιδείας 
και Θρησκευμάτων, Πολιτισμού και Αθλητισμού σε Υπουρ¬ 
γείο Ανάπτυξης και Ανταγωνιστικότητας και σε Υπουργείο 
Παιδείας και Θρησκευμάτων αντιστοίχως» (152 τ.Α'). 

5. Του Π.Δ. 119/25.6.2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 153 τ.Α'). 

6. Του Π.Δ. 90/5.7.2012 «Διορισμός Υπουργού και Υφυ¬ 
πουργών» (Α' 144), 

7. Της υπ’ αριθμ. Υ70/11.7.2012 απόφασης του Πρωθυ¬ 
πουργού «Ανακαθορισμός αρμοδιοτήτων του Υπουργού 
Επικράτειας Δημητρίου Σταμάτη και καθορισμός αρμο¬ 
διοτήτων του Υφυπουργού στον Πρωθυπουργό Συμεών 
Κεδίκογλου» (2116 τ.Β'), 

8. Του Π.Δ. 293/1999 «Οργανισμός του Υπουργείου 
Μεταφορών και Επικοινωνιών» (263 τ.Α'), όπως ισχύει, 

9. Του Π.Δ. 258/1993 «Οργανισμός της Γενικής Γραμ¬ 
ματείας Τύπου και Πληροφοριών του Υπουργείου Προ¬ 
εδρίας της Κυβέρνησης» (112 τ.Α' - Διόρθ. Σφαλμ. Α' 
122), όπως ισχύει, 

10. Του Π.Δ. 73/10.8.2011 «Μετονομασία της Γενικής 
Γραμματείας Επικοινωνίας και της Γενικής Γραμματείας 
Ενημέρωσης, ανακατανομή των υπαγομένων σε αυτές 
υπηρεσιών, μεταφορά υπηρεσιών και αρμοδιοτήτων από 
το Υπουργείο Πολιτισμού και Τουρισμού στον Πρωθυ¬ 
πουργό, σύσταση Γ ενικής Γ ραμματείας Ναυτιλίας στο 
Υπουργείο Ανάπτυξης, Ανταγωνιστικότητας και Ναυ¬ 
τιλίας και ρύθμιση άλλων συναφών θεμάτων» (Α' 178). 

11. Του άρθρου 5 του Π.Δ. 65/2011 «Διάσπαση του 
Υπουργείου Εσωτερικών κ.λπ.... Της Γενικής Γραμμα¬ 
τείας Νέας Γενιάς» (Α'147). 

12. Της παραγράφου 1 του άρθρου 8 του Π.Δ. 85/2012 
«Ιδρυση και Μετονομασία Υπουργείων, μεταφορά και 
κατάργηση υπηρεσιών» (141 τ.Α'). 

13. Του άρθρου 2 του Ν. 3242/2004 «Οργάνωση της 
Κυβέρνησης ..., θέματα ΟΤΑ, άδεια διαμονής κ.λπ.», όπως 
έχει τροποποιηθεί και ισχύει (102 τ.Α'). 

14. Της υπ’ αριθμ. 329/3.7.2013 απόφασης του Πρω¬ 
θυπουργού και του Υπουργού Υποδομών, Μεταφορών 
και Δικτύων «Καθορισμός αρμοδιοτήτων Υφυπουργού 
Υποδομών, Μεταφορών και Δικτύων Μιχαήλ Παπαδό- 
πουλου» (1655 τ.Β'), όπως τροποποιήθηκε με την υπ’ 
αριθμ. 1208/10.7.2013 απόφαση του Πρωθυπουργού και 
του Υπουργού Υποδομών, Μεταφορών και Δικτύων 
«Τροποποίηση απόφασης ανάθεσης αρμοδιοτήτων στον 
Υφυπουργό Υποδομών, Μεταφορών και Δικτύων Μιχαήλ 
Παπαδόπουλο» (1718 τ.Β'). 

15. Της υπ’ αριθμ. 1062/2.7.2013 απόφασης του Πρω¬ 
θυπουργού και του Υπουργού Υποδομών, Μεταφορών 
και Δικτύων «Διορισμός Γενικού Γραμματέα Τηλεπικοι¬ 
νωνιών και Ταχυδρομείων του Υπουργείου Υποδομών, 
Μεταφορών και Δικτύων» (315 τ.Υ.Ο.Δ.Δ.). 

Β. Την ανάγκη για επίσπευση της διαδικασίας μετά¬ 
βασης στην πλήρη ψηφιακή τηλεοπτική ευρυεκπομπή. 

Γ. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, Αποφασίζουμε: 

1. Την 02:00 πρωινή της 27ης Σεπτεμβρίου 2013 δια¬ 
κόπτεται η εκπομπή τηλεοπτικών προγραμμάτων με 
αναλογική τεχνολογία από το επιτρεπτό κέντρο ψηφι¬ 
ακής εκπομπής «Πεταλίδι» του Νομού Μεσσηνίας, όπως 
τα κέντρα αυτά προσδιορίζονται στην κοινή υπουργική 
απόφαση 21161/12.8.2008. 

2. Οι τηλεοπτικοί δίαυλοι που απελευθερώνονται, ως 
συνέπεια των ανωτέρω, υπόκεινται στις διατάξεις της 
κείμενης νομοθεσίας. 


3. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2013 

ΟΙ ΥΦΥΠΟΥΡΓΟΙ 

ΣΤΟΝ ΠΡΩΘΥΠΟΥΡΓΟ ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΣΥΜΕΩΝ ΚΕΔΙΚΟΓΛΟΥ ΜΙΧΑΗΛ ΠΑΠΑΔΟΠΟΥΛΟΣ 
-Φ- 

Αριθμ. 3122.1/4687/01 (3) 

Εγκατάσταση στην Ελλάδα γραφείου ή Υποκαταστήμα¬ 
τος της εταιρείας «ΜΕϋ ΒΙΈΚΕΒδ 3ΗΙΡΜΑΝΑΘΕΜΕΝΤ 
ΙΝΟ.» που εδρεύει στη Λιβερία. 

Ο ΥΠΟΥΡΓΟΣ ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α. του Α.Ν. 378/1968 (ΦΕΚ 82/τ.Α'/17.4.1968). 
β. του άρθρου 25 του Ν. 27/1975 (ΦΕΚ 77/τ.Α'/22.4.1975) 
και ιδίως την παράγραφο 1. 
γ. του άρθρου 4 του Ν. 2234/1994 (ΦΕΚ 142/τ.Α'/31.8.1994). 
δ. του άρθρου 25 του Ν. 2515/1997 (ΦΕΚ 145/τ.Α'/25.7.1997). 
ε. του άρθρου 34 του Ν. 3427/2005 (ΦΕΚ 312/τ.Α'/ 
27.12.2005). 

στ. του άρθρου 4 του Ν. 3752/2009 (ΦΕΚ 40/τ.Α'/4.3.2009). 
ζ. του άρθρου 31 του Ν. 4150/2013 (ΦΕΚ 102/τ.Α'/29.4.2013). 
η. του «Κώδικα νομοθεσίας για την Κυβέρνηση και τα 
κυβερνητικά όργανα» που κυρώθηκε με το άρθρο πρώτο 
του Π.Δ. 63/2005 (ΦΕΚ 98/τ.Α'/22.4.2005). 

θ. του Π.Δ. 85/2012 (ΦΕΚ 141/τ.Α'/21.6.2012) «Περί'Ιδρυσης 
και μετονομασίας Υπουργείων, μεταφοράς και κατάρ¬ 
γησης υπηρεσιών» και ειδικότερα το άρθρο 5 όπως 
αντικαταστάθηκε από το άρθρο 1 του Π.Δ. 94/2012 (ΦΕΚ 
149/τ.Α'/17.7.2012) «Περί τροποποίησης του Π.Δ. 85/2012 
«Ίδρυση και μετονομασία Υπουργείων, μεταφορά και 
κατάργηση υπηρεσιών» (Α' 141)» και τροποποιήθηκε με 
το άρθρο 3 Π.Δ. 98/2012 (ΦΕΚ 160/τ.Α'/10.8.2012). 

ι. του Π.Δ. 119/2013 (ΦΕΚ 153/τ.Α'/25.6.2013) «Περί Δι¬ 
ορισμού Αντιπροέδρου της Κυβέρνησης, Υπουργών, 
Αναπληρωτών Υπουργών και Υφυπουργών», 
ια. της υπ’ αριθμ. 1246.3/4/94/1.12.1994 (ΦΕΚ 919 τ.Β') 
όπως συμπληρώθηκε με την υπ’ αριθμ. 3122.3/18.5.2005 
(ΦΕΚ 704 τ.Β') και των υπ’ αριθμ. 1246.3/5/94/1.12.1994 
(ΦΕΚ 919 τ.Β') και 1246.3/6/94/1.12.1994 (ΦΕΚ 919 τ.Β') κοι¬ 
νών αποφάσεων των Υπουργών Εθνικής Οικονομίας, 
Οικονομικών και Εμπορικής Ναυτιλίας, 
ιβ. της υπ’ αριθμ. 5111.01/45/2012/26.7.2012 κοινής από¬ 
φαση του Πρωθυπουργού και του Υπουργού Ναυτιλίας 
και Αιγαίου «Περί διορισμού Γενικού Γραμματέα του 
Υπουργείου Ναυτιλίας και Αιγαίου» (ΦΕΚ 353 τ.ΥΟΔΔ). 

2. Το υπ’ αριθμ. 0669926/18.7.2013 παράβολο Δ.Ο.Υ. 
Πλοίων Πειραιά. 

3. Την από 19 Ιουλίου 2013 αίτηση της εταιρείας «ΜΕϋ 
ΒΙΙΕΚΕΒ5 3ΗΙΡΜΑΝΑΟΕΜΕΝΤ ΙΝΟ.», αποφασίζουμε: 

Αρθρο 1 

1. Εγκρίνουμε την εγκατάσταση στην Ελλάδα γραφεί¬ 
ου ή υποκαταστήματος της εταιρείας «ΜΕϋ ΒΙΙΕΚΕΒ5 
3ΗΙΡΜΑΝΑΟΕΜΕΝΤ ΙΝΟ.» που εδρεύει στη Λιβερία και 
την υπαγωγή της στις διατάξεις του άρθρου 25 του 
Ν. 27/1975 όπως αντικαταστάθηκε με το άρθρο 4 του 

Ν. 2234/1994 και τροποποιήθηκε με το άρθρο 4 του 
Ν. 3752/2009 και με το άρθρο 31 του Ν. 4150/2013 με το 
σκοπό όπως εφόσον επιτρέπεται από το καταστατικό 
της, απασχολείται αποκλειστικά και μόνο με πράξεις 
που προβλέπονται στο άρθρο αυτό, δηλαδή με τη δια¬ 
χείριση, εκμετάλλευση, ναύλωση, διακανονισμό αβαριών, 
μεσιτεία αγοραπωλησιών ή ναυπηγήσεων ή ναυλώσεων 
πλοίων με Ελληνική ή ξένη σημαία πάνω από 500 κό¬ 
ρους ολικής χωρητικότητας, με εξαίρεση τα επιβατηγό 
ακτοπλοϊκά πλοία και τα εμπορικά πλοία που εκτελούν 
εσωτερικούς πλόες, καθώς και με την αντιπροσώπευ¬ 
ση πλοιοκτητριών εταιρειών, ως και επιχειρήσεων που 
έχουν σαν αντικείμενο εργασιών τις ίδιες με τις προα- 
ναφερόμενες δραστηριότητες. 

2. Ειδικότερα επιτρέπεται από το γραφείο ή υποκα¬ 
τάστημα της εταιρείας να γίνονται στην Ελλάδα οι 
παρακάτω εργασίες: 

α. Η επιμέλεια θεμάτων που αφορούν αποκλειστικά 
και μόνο τα πλοία τα οποία ανήκουν σ' αυτή ή τα πλοία 
που διαχειρίζεται ή εκμεταλλεύεται ή τα πλοία των 
επιχειρήσεων που αντιπροσωπεύει και έχουν σχέση με: 

(1) Την εξεύρεση πληρωμάτων από την Ελλάδα ή το 
εξωτερικό για την επάνδρωση των πιο πάνω πλοίων, την 
υπογραφή συμβάσεων ναυτικής εργασίας με τα πλη¬ 
ρώματα των πλοίων αυτών, καθώς και τις διατυπώσεις 
για την αποστολή και μετάβαση των πληρωμάτων σ' 
αυτά τα πλοία. Για την εξεύρεση και επάνδρωση των 
πιο πάνω πλοίων με Ελληνικά πληρώματα, πρέπει να 
τηρούνται οι διατάξεις της Ελληνικής Νομοθεσίας που 
ισχύουν κάθε φορά. 

(2) Την εκκαθάριση και εξόφληση στην Ελλάδα ή στο 
Εξωτερικό κάθε οφειλόμενης παροχής, για τα πληρώ¬ 
ματα των πιο πάνω πλοίων καθώς και μισθών, αποζη¬ 
μιώσεων κάθε είδους, που οφείλονται σ’ αυτούς ή τις 
οικογένειές τους, νοσηλίων, αντιτίμων τροφοδοσίας 
εξόδων μεταβάσεως για ναυτολόγηση ή επαναπατρισμό 
και εμβασμάτων στις οικογένειες των ναυτικών. 

(3) Την ασθένεια ή εργατικό ατύχημα οποιουδήποτε 
μέλους πληρώματος των παραπάνω πλοίων όπως π.χ. 
καταβολή μισθών ασθένειας, αποζημιώσεων για ατυχή¬ 
ματα ή για ψυχική οδύνη, εξόφληση νοσηλίων, αμοιβών 
γιατρών και λοιπών εξόδων νοσοκομειακής και ιατρο¬ 
φαρμακευτικής περίθαλψης. 

(4) Την φορολογία των παραπάνω πλοίων μαζί με 
την εξόφληση των σχετικών φόρων και τελών και την 
αμφισβήτηση με κάθε νόμιμο μέσο της νομιμότητας 
των τυχόν φόρων, τελών, προστίμων κ.λπ. που τους 
έχουν επιβληθεί. 

(5) Την συντήρηση, τις επισκευές, τις μετασκευές, τον 
εφοδιασμό, την κλάση των παραπάνω πλοίων, είτε οι 
σχετικές συμβάσεις και εργασίες συνάπτονται και εκτε- 
λούνται στην Ελλάδα είτε στο Εξωτερικό. 

(6) Τον διορισμό και την ανάκληση πρακτόρων σε 
οποιοδήποτε λιμάνι του κόσμου, την αποστολή εμβα¬ 
σμάτων εξόδων και αμοιβών των παραπάνω διοριζομέ- 
νων πρακτόρων και τον έλεγχο των σχετικών λογαρια¬ 
σμών τους που αποστέλλονται. 

(7) Τις απαιτήσεις και υποχρεώσεις των παραπάνω 
πλοίων από οποιαδήποτε συμβατική ή εξωσυμβατική 
αιτία όπως π.χ αβαρίες συγκρούσεις, επιθαλάσσιες αρω¬ 
γές κ.λπ. και την ενέργεια κάθε άλλης πράξης στην 
Ελλάδα ή στο Εξωτερικό σχετικής με την διαχείριση 
και εκμετάλλευση πλοίων. Εξαιρούνται απαιτήσεις και 


υποχρεώσεις που αφορούν μεταφορές μεταξύ Ελληνι¬ 
κών λιμανιών. 

(8) Τη σύναψη συμβάσεων για την προμήθεια καυσίμων 
και λιπαντικών για τα παραπάνω πλοία, καθώς επίσης 
και συμβάσεων που αφορούν την προμήθεια ανταλλα¬ 
κτικών και εφοδίων καταστρώματος μηχανοστασίου 
και θαλαμηπόλου. 

β. Η επιμέλεια θεμάτων σχετικά με το ΝΑΤ και γενικά 
την κοινωνική ασφάλιση του προσωπικού των πλοίων, 
που διαχειρίζεται ή εκμεταλλεύεται ή των επιχειρήσεων 
που αντιπροσωπεύει και την εξόφληση των σχετικών 
οφειλών. 

γ. Η τήρηση λογιστικών βιβλίων των επιχειρήσεων 
που αντιπροσωπεύει και διαχειρίζεται το Γραφείο ή 
Υποκατάστημα, ο έλεγχος των λογαριασμών τους, η 
διενέργεια εισπράξεων και πληρωμών για λογαριασμό 
τούτων καθώς και η τήρηση λογαριασμών στις Τρά¬ 
πεζες της Ελλάδος ή του Εξωτερικού στο όνομά τους 
σε συνάλλαγμα του Εξωτερικού. Επίσης η σύγκληση 
στην Ελλάδα των Διοικητικών Συμβουλίων και Γ ενικών 
Συνελεύσεων των ξένων αυτών ναυτιλιακών εταιρειών 
και η σύνταξη των Ισολογισμών και λογαριασμό απο¬ 
τελεσμάτων χρήσης. 

δ. Η σύναψη συμβάσεων ναύλωσης, εκμίσθωσης και 
γενικά κάθε είδους συμβάσεως που αναφέρονται στην 
εκμετάλλευση πλοίων όπως στο άρθρο 1 της παρούσης, 
η επιμέλεια κάθε θέματος σχετικού με τις συμβάσεις 
αυτές όπως π.χ. η εκκαθάριση και είσπραξη ναύλων, 
μισθωμάτων, σταλιών και επισταλιών, αποζημιώσεων 
και η καταβολή αποζημιώσεων σχετικά με τις συμβά¬ 
σεις αυτές. 

ε. Η επιμέλεια θεμάτων σχετικά με την ασφάλιση 
των πλοίων που διαχειρίζονται ή εκμεταλλεύονται σε 
ασφαλιστές ή ασφαλιστικές εταιρείες, η πληρωμή των 
σχετικών ασφαλίστρων στην Ελλάδα ή στο Εξωτερικό 
καθώς επίσης και η εγγραφή και διατήρηση των πλοίων 
σε συνεταιρισμούς ασφαλίσεων αστικής ευθύνης του 
πλοιοκτήτη (ΟΙ_υΒ8). 

στ. Η διαπραγμάτευση και σύναψη με προμήθεια συμ¬ 
βάσεων ναυπηγήσεων μετασκευών ή επισκευών με Ναυ¬ 
πηγεία ή αγοραπωλησιών, πλοίων για λογαριασμό ξένων 
Ναυτιλιακών εταιρειών εφόσον τηρούνται οι σχετικές 
με την φορολογία των πλοίων διατάξεις, καθώς και η 
διαμεσολάβηση για τη σύναψη συμβάσεων χρηματοδό¬ 
τησης των παραπάνω ναυπηγήσεων ή αγοραπωλησιών. 

ζ. Η μεσιτεία για τη ναύλωση πλοίων που αναφέρονται 
στην παρ. 1 του άρθρου αυτού και η επιμέλεια κάθε 
θέματος σχετικά με την εργασία αυτή. 

3. Απαγορεύεται στο Γ ραφείο ή Υποκατάστημα που θα 
εγκατασταθεί να πρακτορεύει πλοία σε Ελληνικά λιμά¬ 
νια καθώς και να αναπτύξει κάθε άλλη δραστηριότητα 
που δεν αναφέρεται στην απόφαση αυτή. 

Άρθρο 2 

1. Η εταιρεία «ΜΕϋ ΒϋίΚΕΒδ 3ΗΙΡΜΑΝΑΘΕΜΕΝΤ ΙΝΟ.» 
που εδρεύει στη Λιβερία είναι υποχρεωμένη μέσα σε 
δύο μήνες από την δημοσίευση της απόφασης αυτής 
να καταθέσει στο Υπουργείο Ανάπτυξης και Αντα¬ 
γωνιστικότητας (Διεύθυνση Κεφαλαίων Εξωτερικού) 
Τραπεζική εγγυητική επιστολή αναγνωρισμένης Τρά¬ 
πεζας του εσωτερικού ή εξωτερικού ποσού δολαρίων 
ΗΠΑ 10.000. 

Η εγγυητική αυτή επιστολή θα καταπίπτει υπέρ του 
Ελληνικού Δημοσίου, σύμφωνα με την διαδικασία του 
άρθρου 4 του Α.Ν. 378/1968 σε περίπτωση παράβασης 
των διατάξεων του Α.Ν. 378/1968 και του άρθρου 25 
του Ν. 27/1975 όπως αντικαταστάθηκε με το άρθρο 4 
του Ν. 2234/1994 και τροποποιήθηκε με το άρθρο 4 του 
Ν. 3752/2009 και με το άρθρο 31 του Ν. 4150/2013, καθώς 
και των όρων της απόφασης αυτής. 

2. Η παραπάνω εταιρεία έχει υποχρέωση: 
α. Όταν εγκαταστήσει Γραφείο ή Υποκατάστημα στην 
Ελλάδα σύμφωνα με το άρθρο 1, να γνωρίσει τούτο στα 
Υπουργεία Ναυτιλίας και Αιγαίου (Διεύθυνση Ναυτιλια¬ 
κής Πολιτικής και Ανάπτυξης), Ανάπτυξης και Ανταγω¬ 
νιστικότητας (Διεύθυνση Κεφαλαίων Εξωτερικού) και 
Οικονομικών (Διεύθυνση Φορολογίας Εισοδήματος). 

β. Να ενημερώνει μέσα στον μήνα Ιανουάριο κάθε χρό¬ 
νο τα παραπάνω Υπουργεία σχετικά με τη Διεύθυνση 
του Γραφείου ή Υποκαταστήματος της στην Ελλάδα, 
το αντικείμενο των εργασιών του, τον αριθμό, τα στοι¬ 
χεία ταυτότητος και την ακριβή διεύθυνση διαμονής 
του ξένου και Ελληνικού προσωπικού που απασχολείται 
σ' αυτό και το ποσό που εισάγεται κάθε χρόνο σε συ¬ 
νάλλαγμα, το οποίο μετατρέπεται σε εθνικό νόμισμα, 
ή και σε ευρώ. 

Το ποσό που εισάγεται κάθε χρόνο σε συνάλλαγμα, 
το οποίο μετατρέπεται σε εθνικό νόμισμα, ή και σε 
Ευρώ πιστοποιείται με την προσκόμιση στα Υπουργεία 
Ναυτιλίας και Αιγαίου (Διεύθυνση Ναυτιλιακής Πολιτι¬ 
κής και Ανάπτυξης), Ανάπτυξης και Ανταγωνιστικότητας 
(Διεύθυνση Κεφαλαίων Εξωτερικού) και Οικονομικών 
(Διεύθυνση Φορολογίας Εισοδήματος) των ακολούθων 
εγγράφων: 

(α) Βεβαίωσης Τράπεζας ή Τραπεζών, που λειτουργούν 
στην Ελλάδα, από τις οποίες θα προκύπτει το συνάλ¬ 
λαγμα που εισήχθη και μετετράπη σε εθνικό νόμισμα 
καθώς και τα ποσά σε Ευρώ, που εισήχθηκαν κατά το 
παρελθόν έτος για την κάλυψη όλων των πληρωμών 
της εταιρείας στην Ελλάδα. Το σύνολο των ποσών αυ¬ 
τών δεν δύναται να είναι κατώτερο του ισόποσου των 
50.000 δολ. ΗΠΑ. 

(β) Υπεύθυνης δήλωσης του Ν. 1599/1986 με την οποία 
ο νόμιμος εκπρόσωπος της εταιρείας θα βεβαιώνει: 

ι) το συνολικό συνάλλαγμα που εισήχθη και μετατρά¬ 
πηκε σε εθνικό νόμισμα καθώς επίσης το ποσό σε ευρώ 
που εισήχθη από την εταιρεία κατά το παρελθόν έτος. 

ιι) τα ποσά εισαχθέντος συναλλάγματος ή ευρώ που 
χρησιμοποίησε η εταιρεία για κάλυψη των πάσης (ρύ¬ 
σεως δαπανών λειτουργίας του γραφείου της στην 
Ελλάδα, το οποίο δεν δύναται να είναι κατώτερο του 
ισόποσου των 50.000 δολ. ΗΠΑ. 

ιιι) τα ποσά εισαχθέντος συναλλάγματος ή ευρώ που 
χρησιμοποίησε η εταιρεία για την κάλυψη άλλων πλη¬ 
ρωμών για λογαριασμό της ή για λογαριασμό τρίτων. 

Στην ίδια Υπεύθυνη Δήλωση όλα τα ποσά σε ευρώ που 
αναφέρονται παραπάνω, πρέπει να εκφράζονται και σε 
δολάρια ΗΠΑ και να εμφανίζονται και στα τηρούμενα 
από την εταιρεία λογιστικά βιβλία, μαζί με τα αντίστοιχα 
παραστατικά. 

γ. Να γνωστοποιεί κάθε μεταβολή της Ιθαγένειας της 
εταιρείας, του τύπου υπό τον οποίο λειτουργεί αυτή, 
της έδρας, της επωνυμίας της, του αντικειμένου της, 
καθώς και του διευθυντού και εκπροσώπου αυτής στην 


Ελλάδα στα Υπουργεία Ναυτιλίας και Αιγαίου (Διεύθυν¬ 
ση Ναυτιλιακής Πολιτικής και Ανάπτυξης), Ανάπτυξης 
και Ανταγωνιστικότητας (Διεύθυνση Κεφαλαίων Εξωτε¬ 
ρικού) και Οικονομικών (Διεύθυνση Φορολογίας Εισοδή¬ 
ματος) μέσα σε δεκαπέντε ημέρες από την μεταβολή 
που έγινε. 

δ. Εφόσον απασχολεί αλλοδαπό προσωπικό, να γνω¬ 
στοποιεί στα κατά τόπο Γ ραφεία Αλλοδαπών και Μετα¬ 
νάστευσης του Υπουργείου Εσωτερικών με κοινοποίηση 
και στα Υπουργεία Ναυτιλίας και Αιγαίου (Διεύθυνση 
Ναυτιλιακής Πολιτικής και Ανάπτυξης), Ανάπτυξης και 
Ανταγωνιστικότητας (Διεύθυνση Κεφαλαίων Εξωτερι¬ 
κού) και στα κατά τόπο τμήματα Αλλοδαπών του Υπουρ¬ 
γείου Δημόσιας Τάξης και Προστασίας του Πολίτη κάθε 
μεταβολή σχετικά με την πρόσληψη, απόλυση, διεύθυν¬ 
ση κατοικίας του προσωπικού αυτού εντός ΙΟημέρου 
από της συντελέσεώς της. 

ε. Να τακτοποιεί μέσα σε δύο μήνες όλες τις προς 
το Δημόσιο υποχρεώσεις της σε περίπτωση διαλύσεώς 
της ή καταργήσεως του Γ ραφείου ή Υποκαταστήματος 
που θα εγκατασταθεί στην Ελλάδα. 

στ. Απαγορεύεται οποιαδήποτε ανάμειξη ή προσφο¬ 
ρά υπηρεσιών από μέρους του ξένου προσωπικού, που 
απασχολείται στο Γ ραφείο ή Υποκατάστημα της παρα¬ 
πάνω εταιρείας, σε άλλες δραστηριότητες μέσα στην 
Ελληνική Επικράτεια. 

Αρθρο 3 

1. Η άδεια που χορηγείται με την απόφαση αυτή, παύει 
να ισχύει και θεωρείται ότι δεν έχει χορηγηθεί ποτέ 
εφόσον: 

α. Η παραπάνω εταιρεία δεν εγκαταστήσει Γ ραφείο ή 
Υποκατάστημα που προβλέπει το άρθρο 1 μέσα σε τρεις 
(3) μήνες από την ημέρα που ισχύει η απόφαση αυτή 
ή δεν καταθέσει εμπρόθεσμα την εγγυητική επιστολή 
που αναφέρεται στην παράγραφο (1) του άρθρου 2 της 
απόφασης αυτής. 

β. Η παραπάνω εταιρεία δεν γνωστοποιήσει στα 
Υπουργεία Ναυτιλίας και Αιγαίου (Διεύθυνση Ναυτιλια¬ 
κής Πολιτικής και Ανάπτυξης), Ανάπτυξης και Ανταγωνι¬ 
στικότητας (Διεύθυνση Κεφαλαίων Εξωτερικού) και Οι¬ 
κονομικών (Διεύθυνση Φορολογίας Εισοδήματος) μέσα 
στην παραπάνω τρίμηνη προθεσμία την εγκατάσταση 
στην Ελλάδα του Γραφείου ή Υποκαταστήματος της 
που ιδρύεται με την απόφαση αυτή. 

2. Η απόφαση αυτή μπορεί να ανακληθεί σε περίπτω¬ 
ση διαπιστώσεως παράβασης των όρων της από την 
εταιρεία που προαναφέρθηκε. 

Άρθρο 4 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως και για 5 έτη, μετά την 
παρέλευση των οποίων εφαρμογή έχουν οι διατάξεις 
του εδαφ. 2, της παρ. 1, του άρθρου 25 του Ν. 27/1975 
όπως αντικαταστάθηκε με την παρ. 1, του άρθρου 31 
του Ν. 4150/2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 2 Αυγούστου 2013 

Ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 

